|  |  |  |
| --- | --- | --- |
| Cover |  | Den 10. marts 2016 |
|  |  |

# Udredning af udfordringer under GD1 og GD2

## Problem

De respektive delprogrammer og registre har fået til opgave at belyse en række indholdsmæssige udfordringer fra det såkaldte ”udfordringskatalog” og forelægge en proces for håndtering til grunddatabestyrelsen i april.

## Baggrund

Styregrupperne for GD1 og GD2 besluttede på møderne den 4. februar, at udfordringernes væsentlighed skal motiveres ift. den aktuelle relevans og at indsatsen ift. at løse udfordringerne tilpasses i forhold hertil. Styregrupperne pegede desuden på, at det er væsentligt, at der sker en prioritering ift. den faktiske implementering af delprogrammerne. På kort sigt bør der derfor alene arbejdes videre med forretningskritiske udfordringer.

## Løsning

SDFE vurderer, at tre udfordringer er forretningskritiske:

* Udfordring 1. Adresser, som ikke er registreret i DAR.
* Udfordring 15. Umatrikulerede arealer (håndteres i regi af GD1)
* Udfordring 16. Redundante relationer (er håndteret)

En samlet gennemgang af udfordringerne fremgår af *tabel 1.*

|  |  |  |  |  |
| --- | --- | --- | --- | --- |
| **Tabel 1: Gennemgang af de enkelte udfordringer** | | | | |
| **Nr.** | **Titel** | **Ansvarligt delprogram og relevante myndigheder** | **Er udfordringen forretningskritisk** | **Kommentar** |
| 1. | Adresser, som ikke er registreret i DAR | GD2  SDFE (DAR), SIM (CPR), ERST (CVR), GST (EF, EJB) | Ja | Udfordringen er forretningskritisk, idet en bred interessentgruppe har behov for adresser for personer, virksomheder, institutioner, myndigheder mv. som er bosiddende eller hjemmehørende i udlandet. Håndteringen af sådanne udenlandske adresser giver ofte store problemer og der er et tydeligt behov for forbedringer. F.eks. vedligeholdes adresserne forskelligt i Ejerfortegnelsen, CPR og CVR. Dermed sker potentielt dobbeltopbevaring af data om adresser. |
| 4. | Redundante bygningsdata | GD1  SDFE (GeoDanmark), SKAT (BBR) | Nej | Oplysningerne om bygninger i BBR, GeoDanmark og Danske Stednavne udspringer af forskellige krav fra hhv. lovgivning, registrenes formål, specifikationer mv. og har ofte til formål at understøtte en anvendelsesspecifik repræsentation af virkeligheden. Registrenes forskellige bygningsdata bør opretholdes, da de understøtter forskellige anvendelsesbehov. |
| 7. | Redundante adressedata | GD2  SDFE (DAR), SIM (CPR) | - | CPR udstiller to adresser, hvilket potentielt kan give udfordringer omkring hvilken adresse, der er den autoritative. Det indgår imidlertid ikke i GD2 at gennemføre ændringer i CPR’s systemer. Det overdrages derfor til CPR at gennemføre en udredning af denne udfordring.. |
| 9. | Forskellige versioner af administrative inddelinger | GD2  SDFE (DAGI), GST (Matriklen) | Nej | Matriklen og DAGI udstiller hhv. matrikulære inddelinger, hhv. topografiske inddelinger. De to datasæt har forskellig juridisk gyldighed og det er op til anvendere af disse data at afgøre, hvilket af de to datasæt, som skal anvendes inden for et givet forvaltningsområde. Registrenes data understøtter forskellige anvendelser og bør derfor opretholdes. |
| 12. | Ejendomsbeliggenhed som selvstændig datamodel | GD1  SDFE (GD1), GST (EJB) | Nej | Ejendomsbeliggenhed gør det muligt at koble ejendomme (uden adresse) med deres ejere via en ejendomsbeliggenhed til brug for f.eks. kommunale forvaltningsopgaver. Dannelsen af registeret og dermed datamodellen afspejler et konstateret behov for en anvendelsesrettet løsning. |
| 15. | Umatrikulerede arealer | GD1  SDFE (GD1), SKAT (BBR), GST (MU) | Ja – håndteres i regi af GD1 | Der er i styregruppen for GD1 tilslutning til at undersøge omkostningerne ved en matrikulering af de umatrikulerede arealer, hvilket beskrives i særskilt forelæggelse for GB. |
| 16. | Redundante relationer | GD2  SDFE (DAR), SKAT (BBR) | Ja  Er håndteret. | BBR og DAR har gennemført en oprydning i redundante relationer og udfordringen er således løst. |

Ift. udfordring 7 overdrages det til CPR at sikre klarhed over hvordan en løsning omkring redundante adressedata evt. vil kunne hænge sammen med en modernisering af CPR’s systemer og en ændring af udstillingsmodellen for CPR. Afklaringen kan f.eks. iværksættes når CPR er overgået til udstilling på Datafordeleren.

Der arbejdes desuden videre med umatrikulerede arealer i regi af GD1, idet der er tale om en datamæssig udfordring (ikke en arkitekturmæssig).

Det *indstilles,* at styregruppen tiltræder, at der alene arbejdes videre med udfordring 1 i regi af udfordringskataloget, *jf. vedlagte beskrivelse.*

**Procedure**  
Grunddatabestyrelsen forelægges procesbeskrivelsen i april 2016.

## Kommunikation

Ingen